《丙辰九日过福城》
宋代·徐崧

爽阁今初到，凭栏似镜中。一山来翠黛，双塔耸寒空。

池冷芙蓉落，垣颓薜荔红。故人曾此宿，好为寄诗筒。

作者简介：徐崧（？～一二七六），江山（今属浙江）人。应镳次子。度宗咸淳三年（一二六七）进士。恭宗德祐二年，帝被胁北行，应镳不欲从，父子四人俱自尽殉难。事见《宋史》卷四五一《徐应镳传》、清同治《江山县志》卷七。